Cuneiform Tablet CCT 4 48b (BM 113463)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur ú a-da-da qí-bi₄-ma um-ma sú-e-a-ma 11 ma-na KÙ.BABBAR ni-is-ḫa-sú DIRI ša-du-a-sú ša-bu ku-nu-ki ša DAM.GÀR a-na IŠTAR-pì-lá-aḫ ša É a-dí-a áp-qí-id a-na a-lim{ki} a-ṣé-er kà-ba-tí-a ú-bi-il₅ lu-qú-tum iš-tí IŠTAR-pì-la-aḫ e-li-am a-ba-ú-a be-lu-a a-tù-nu a pá-ni-šu šu-up-ra-ma is-tí ILLAT-tim le-ru-ba-ma 1 {TÚG}ra-qá-tám SIG₅ ga-ta-tám ša-ma-nim-ma iš-tí ša ḫa-ra-na-tim šé-bi₄-lá-nim ší-im-šu šu-up-ra-ni-ma KI ba-tí-qí-im lu-šé-bi₄-lá-ku-nu-tí